
Către,





BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul asupra Proiectului de Lege pentru aprobarea Ordonanţei de urgenţă a Guvernulului nr.50/2017 privind modificarea şi completarea Ordonanţei de urgenţă a Guvernului nr.1/2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative, transmis Comisiei pentru administraţie publică şi amenajarea teritoriului, pentru dezbatere şi avizare pe fond, în procedură de urgenţă, cu adresa nr. PL. x 249 din 01 septembrie 2017.
VICEPREŞEDINTE,

    Ion CĂLIN
COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
București, 19.09.2017
Nr.4c-6/267
R A P O R T      

asupra proiectului de lege pentru aprobarea Ordonanţei de urgenţă a Guvernulului nr.50/2017 privind modificarea şi completarea Ordonanţei de urgenţă a Guvernului nr.1/2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative

În conformitate cu prevederile art. 95 şi 115 din Regulamentul Camerei Deputaţilor, Comisia pentru administraţie publică şi amenajarea teritoriului a fost sesizată, cu dezbatere şi avizare pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernulului nr.50/2017 privind modificarea şi completarea Ordonanţei de urgenţă a Guvernului nr.1/2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative, transmis cu adresa nr. PL.x 249  din 01 septembrie 2017, înregistrat cu nr. 4c-6/267 din 05 septembrie 2017.

Camera Deputaţilor este Primă Cameră sesizată potrivit prevederilor art.75 alin. (2) din Constituţia României şi art.113 din Regulamentul Camerei Deputaţilor, republicat.

Consiliul Legislativ avizează favorabil proiectul de lege (nr.500/30.06.2017);


Comisia pentru buget, finanţe şi bănci avizează favorabil proiectul de lege (nr.4c-2/784/14.09.2017);

Comisia pentru muncă şi protecţie socială avizează favorabil proiectul de lege (nr.4c-7/897/18.09.2017).

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.1/2017, în sensul definirii, în mod mult mai clar, a atribuţiilor şi competenţelor ministrului delegat pentru fonduri europene, care funcţionează în cadrul Ministerului Dezvoltării Regionale, Administraţiei Publice şi Fondurilor Europene. Astfel, se prevede în mod expres faptul că ministrul delegat pentru fonduri europene este reprezentant în relaţiile cu terţii şi îndeplineşte atribuţiile de ordonator principal de credite pentru activităţile aferente domeniului pentru care a fost învestit, precum şi înfiinţarea funcţiei de viceprim-ministru fără portofoliu, care va funcţiona în cadrul Secretariatului General al Guvernului. De asemenea, se prevede înfiinţarea Agenţiei Naţionale pentru Competitivitate, precum şi stabilirea faptului că Secretariatul General al Guvernului va îndeplini atribuţiile de minister de resort faţă de Regia Autonomă „Administraţia Patrimoniului Protocolului de Stat”, Regia Autonomă „Monitorul Oficial” şi faţă de Administraţia Naţională de Meteorologie. De asemenea, proiectul conţine şi dispoziţii referitoare la funcţionarea Administraţiei Rezervaţiei Biosferei „Delta Dunării”.

         Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în ședinţa, din data de 19 septembrie 2017.


La lucrările Comisiei pentru administrație publică și amenajarea teritoriului au fost prezenţi 22 deputaţi, din totalul de 25 de membri ai comisiei.


La dezbaterea care a avut loc a participat, în conformitate cu prevederile art. 55 din Regulamentul Camerei Deputaţilor, republicat, în calitate de invitat: doamna Sîrma Caraman, secretar de stat în cadrul Ministerului Dezvoltării Regionale, Administraţiei Publice şi Fondurilor Europene.

În urma dezbaterilor şi a opiniilor exprimate, membrii Comisiei au hotărât, cu majoritate de voturi, adoptarea  Proiectului de Lege pentru aprobarea Ordonanţei de urgenţă a Guvernulului nr.50/2017 privind modificarea şi completarea Ordonanţei de urgenţă a Guvernului nr.1/2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative, cu un amendament admis, care face parte integrantă din prezentul raport.

 În funcţie de obiectul şi conţinutul său, proiectului de lege face parte din categoria legilor organice.
VICEPREŞEDINTE,

           SECRETAR,

Ion CĂLIN 
                  Angelica FĂDOR
  sef serviciu, Sofia Chelaru                                                                                                                          
 Consilier parlamentar,  Alina Tănase                                                                                                                                                                                                                                                        
ANEXA

AMENDAMENT ADMIS

	Nr

crt.
	Text Iniţiativă
	Text propus de Comisie

(autorul amendamentelor)


	Observaţii 

	0
	1
	2
	3

	1
	Titlul legii

L E G E

pentru aprobarea Ordonanţei de urgenţă a Guvernului nr. 50/2017

privind modificarea şi completarea Ordonanţei de urgenţă a Guvernului nr. 1/2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative

	Nemodificat
	

	2
	Articol unic. – Se aprobă Ordonanţa de urgenţă a Guvernului nr. 50/2017
privind modificarea şi completarea Ordonanţei de urgenţă a Guvernului nr. 1/2017 pentru stabilirea unor măsuri în domeniul administraţiei publice centrale şi pentru

modificarea şi completarea unor acte normative.

	Articol unic. – Se aprobă Ordonanţa de urgenţă a Guvernului nr. 50 din 30 iunie 2017 privind modificarea şi completarea Ordonanţei de urgenţă a Guvernului nr. 1/2017 pentru stabilirea unor măsuri în domeniul administraţiei publice centrale şi pentru

modificarea şi completarea unor acte normative, publicat în Monitorul Oficial al României parte I, nr. 508 din 30 iunie 2017, cu următoarea modificare:

	

	   3
	Art. I
Ordonanţa de urgenţă a Guvernului nr. 1/2017 pentru stabilirea unor măsuri în domeniul administraţiei publice centrale şi pentru modificarea şi completarea unor acte normative, publicată în Monitorul Oficial al României, Partea I, nr. 12 din 5 ianuarie 2017, aprobată cu modificări şi completări prin Legea nr. 129/2017, se modifică şi se completează după cum urmează:

1.Alineatul (7) al articolului 12 se modifică şi va avea următorul cuprins:

"(7) Cu excepţia activităţilor prevăzute la alin. (5), ministrului delegat pentru fonduri europene i se deleagă calitatea de reprezentant şi de ordonator principal de credite pentru activităţile aferente domeniului pentru care a fost învestit."
2.După alineatul (7) al articolului 12 se introduce un nou alineat, alineatul (71), cu următorul cuprins:

"(71) Ministrul delegat pentru fonduri europene poate delega atribuţiile de ordonator principal de credite, în condiţiile legii."
3.Alineatul (8) al articolului 12 se modifică şi va avea următorul cuprins:

"(8) Ministrul delegat pentru fonduri europene emite ordine şi instrucţiuni în domeniul în care a fost învestit."

4.După alineatul (8) al articolului 12 se introduce un nou alineat, alineatul (81), cu următorul cuprins:

"(81) Aprobarea statului de funcţii şi reglementarea raporturilor de muncă sau de serviciu ale personalului încadrat în structurile care gestionează fonduri europene se realizează prin ordin al viceprim-ministrului, ministrului dezvoltării regionale, administraţiei publice şi fondurilor europene, la propunerea ministrului delegat pentru fonduri europene."

5.După alineatul (10) al articolului 12 se introduc două noi alineate, alineatele (11) şi (12), cu următorul cuprins:

"(11) Prin derogare de la art. 48 din Legea nr. 90/2001 privind organizarea şi funcţionarea Guvernului României şi a ministerelor, cu modificările şi completările ulterioare, atribuţiile secretarului/secretarilor de stat care îşi va/vor desfăşura activitatea pe domeniul fondurilor europene se stabilesc prin ordin al ministrului delegat pentru fonduri europene.

(12) Ministrul delegat pentru fonduri europene reprezintă ministerul în raporturile cu celelalte ministere, cu alte autorităţi publice şi instituţii publice interne şi internaţionale, cu organizaţii interne şi internaţionale, precum şi cu persoane fizice şi juridice române şi străine, pe domeniul în care a fost învestit, cu excepţia activităţilor prevăzute la alin. (5)."

6.După articolul 16 se introduc două noi articole, articolele 161 şi 162, cu următorul cuprins:

"Art. 161
Cheltuielile necesare desfăşurării activităţii viceprim-ministrului fără portofoliu şi a cabinetului acestuia se asigură de la bugetul de stat prin bugetul Secretariatului General al Guvernului.

Art. 162
(1) Se înfiinţează Agenţia pentru Competitivitate, instituţie publică cu personalitate juridică, finanţată integral de la bugetul de stat, în subordinea Secretariatului General al Guvernului.

(2) Agenţia pentru Competitivitate este condusă de un preşedinte cu rang de secretar de stat, numit şi eliberat din funcţie prin decizie a prim-ministrului.
(3) Organizarea, funcţionarea, atribuţiile, precum şi structura organizatorică a instituţiei prevăzute la alin. (1) se aprobă prin hotărâre a Guvernului, la propunerea Secretariatului General al Guvernului, cu încadrarea în numărul maxim de posturi stabilit pentru Secretariatul General al Guvernului.

(4) Salarizarea personalului din cadrul Agenţiei pentru Competitivitate se stabileşte la nivelul de salarizare aferent funcţiilor din cadrul Secretariatului General al Guvernului, cu respectarea prevederilor legale privind salarizarea personalului plătit din fonduri publice."


	Nemodificat
1. La art. I, pct.1, alin. (7) ale art.12, se modifică şi va avea următorul cuprins:

"(7) Cu excepţia activităţilor prevăzute la alin. (5), ministrului delegat pentru fonduri europene are calitatea de reprezentant şi de ordonator principal de credite pentru activităţile aferente domeniului pentru care a fost învestit."
Autor: Comisia pentru administraţie publică şi amenajarea teritoriului

Nemodificat
Nemodificat
Nemodificat
Nemodificat

Nemodificat

	Corectură de tehnică legislativă - pentru corelarea cu art. 20 alin. (2), (4) şi (5) din Legea nr. 500/2002¹ şi, respectiv evitarea dublei reglementări, delegarea fiind un fapt juridic cu statut de excepţie.

	4
	Art. II
- Alineatul (2) al articolului 33 din Legea nr. 90/2001 privind organizarea şi funcţionarea Guvernului României şi a ministerelor, publicată în Monitorul Oficial al României, Partea I, nr. 164 din 2 aprilie 2001, cu modificările şi completările ulterioare, se modifică şi va avea următorul cuprins:

"(2) Secretariatul General al Guvernului îndeplineşte atribuţiile de minister de resort faţă de Regia Autonomă «Administraţia Patrimoniului Protocolului de Stat», Regia Autonomă «Monitorul Oficial» şi faţă de Administraţia Naţională de Meteorologie."


	Nemodificat
	

	5
	Art. III

- Alineatul (3) al articolului 1 din Legea nr. 216/2004 privind înfiinţarea Administraţiei Naţionale de Meteorologie, publicată în Monitorul Oficial al României, Partea I, nr. 494 din 1 iunie 2004, cu modificările şi completările ulterioare, se modifică şi va avea următorul cuprins:

"(3) Administraţia Naţională de Meteorologie are statut de regie, se organizează şi funcţionează pe bază de gestiune economică şi autonomie financiară, sub autoritatea Secretariatului General al Guvernului."


	Nemodificat
	

	6
	Art. IV

- Alineatul 1 al articolului 4 din Legea nr. 82/1993 privind constituirea Rezervaţiei Biosferei "Delta Dunării", publicată în Monitorul Oficial al României, Partea I nr. 283 din 7 decembrie 1993, cu modificările şi completările ulterioare, se modifică şi va avea următorul cuprins:

"Managementul rezervaţiei se realizează de Administraţia Rezervaţiei Biosferei «Delta Dunării», denumită în continuare Administraţia Rezervaţiei, instituţie publică cu personalitate juridică, finanţată de la bugetul de stat, aflată în subordinea Secretariatului General al Guvernului."


	Nemodificat
	

	7
	Art. V

În tot cuprinsul Legii nr. 82/1993 privind constituirea Rezervaţiei Biosferei "Delta Dunării", cu modificările şi completările ulterioare, sintagma "autoritate publică centrală pentru protecţia mediului" se înlocuieşte cu sintagma "Secretariatul General al Guvernului".


	Nemodificat
	

	8
	Art. VI

(1)În termen de 15 zile de la data intrării în vigoare a prezentei ordonanţe de urgenţă Ministerul Mediului şi Secretariatul General al Guvernului încheie protocol de predare-preluare pentru aplicarea măsurilor prevăzute la art. II-IV, care va cuprinde obligatoriu creditele bugetare pe anul 2017 aferente Administraţiei Rezervaţiei Biosferei "Delta Dunării".

(2)Se autorizează Ministerul Finanţelor Publice să introducă modificările în structura bugetului de stat şi în bugetele ordonatorilor principali de credite pe anul 2017, corespunzător prevederilor prezentei ordonanţe de urgenţă, după caz, la propunerea ordonatorilor principali de credite, pe baza protocolului de predare-preluare.

(3)Modificările în execuţia bugetului de stat pe anul 2017 se efectuează pe baza instrucţiunilor elaborate de Ministerul Finanţelor Publice la solicitarea Secretariatului General al Guvernului.

(4)Până la încheierea protocolului prevăzut la alin. (1) finanţarea cheltuielilor curente şi de capital ale Administraţiei Rezervaţiei Biosferei "Delta Dunării" se asigură din bugetul ordonatorului principal de credite din subordinea căruia aceasta s-a reorganizat."


	Nemodificat
	

	9
	Art. VII

În termen de 30 de zile de la intrarea în vigoare a prezentei ordonanţe de urgenţă, instituţiile prevăzute la art. I-V îşi modifică în mod corespunzător actele normative de organizare şi funcţionare.


	Nemodificat
	

	10
	Art. VIII

Începând cu data intrării în vigoare a prezentei ordonanţe de urgenţă, pentru acordarea de ajutoare, recompense, contribuţii la acţiuni umanitare şi burse, se constituie fondul Preşedintelui României, fondul preşedintelui Senatului, fondul preşedintelui Camerei Deputaţilor, fondul prim-ministrului, care se aprobă anual prin buget, în limita sumei maxime de 500 mii lei.


	Nemodificat

